Jacqueline Susann
Jacqueline Sussan (20. august 1918 - 21. septembar 1974) bila je američka književnica, najpoznatija po romanu Valley of the Dolls iz 1966. godine koji je, usprkos izuzetno loših kritika, postao najprodavanijom i najpopularnijom knjigom svom vremena. Taj je roman, kao i dva sljedeća - The Love Machine (1971) i Once Is Not Enough (1974) - došla na vrh liste bestselera New York Timesa, učinivši Susann prvim autorom koji je to postigao sa tri različita naslova.

Susann se pisanjem počela ozbiljno baviti 1960-ih nakon dvije decenije ne baš previše uspješne glumačke karijere koju je uglavnom provela na Broadwayu i televiziji, ali tokom koje se upoznala sa brojnim ličnostima iz svijeta industrije zabave i njujorškog otmjenog društva, a koji će kasnije postati modeli za likove njenih djela, zbog toga često opisivanih kao romani sa ključem. Na početku karijere je upoznala i svog muža, teatarskog agenta Irvinga Mansfielda koji će kasnije razviti prve moderne tehnike promocije knjiga, a zahvaljujući kojima je stekla izuzetnu popularnost i brojne poklonike usprkos poraznih kritika. Na početak spisateljske karijere ju je, prema vlastitim riječima, potakao rak dojke, zbog koga se bila prisiljena podvrći mastektomiji i poslije tvrdila da je "sklopila sporazum sa Bogom prema kome će, ukoliko joj da još deset godina života, postati najprodavanija autorica na svijetu". 1973. godine joj je, tokom promocije romana Once Is Not Enough dijagnosticiran rak pluća od koga je preminula godinu dana kasnije.

Knjige
 Every Night, Josephine! (Bernard Geis, 1963) 
 Valley of the Dolls (Bernard Geis, 1966) 
 The Love Machine (Simon & Schuster, 1969) 
 Once Is Not Enough (William Morrow, 1973) 
 Dolores (William Morrow, 1976) 
 Yargo (Bantam, 1979)

Izvori

Vanjske veze

 Valley of the Dolls  The official website, run by the estate of Jacqueline Susann.
 The Morey Amsterdam Show A clip from the April 21, 1949 episode, with Jacqueline Susann.
 What's My Line? Jacqueline Susann's 1967 appearance as a "Mystery Guest."

Američki pisci
Američke teatarske glumice
Američke televizijske glumice
Američke TV-voditeljice